ફાયર બિગેડનાં સૂત્રો પાસેથી મળતી માહિતી મુજબ સોલા સાયન્સ ‌સિટી રોડ પરના રતનપુર ગામ નજીક સરસ્વતી નામની પેપર મિલ આવેલી છે. આ પેપર મિલમાં આજે વહેલી સવારે એકાએક આગ ભભૂકી ઊઠી હતી. આ અંગે ફાયર બ્રિગેડને જાણ કરાતાં ફાયરની આઠ ગાડી સાથે સ્ટાફ ઘટનાસ્થળે દોડી ગયો હતો. સતત પાણીનો મારો ચલાવીને આગને કાબૂમાં લેવાના પ્રયત્ન શરૂ કરવામાં આવ્યા હતા. આ પેપર બનાવતી મિલ હોવાથી આગ વધુ પ્રસરી હતી. આગમાં કોઈ જાનહાનિ થઇ ન હોવાનું જાણવા મળ્યું છે. ફાયરની ટીમે આગને કાબૂમાં લેવાની તજવીજ શરૂ કરી છે. આગ લાગવાનું ચોક્કસ કારણ જાણવા મળ્યું નથી.